Rudyard Kipling

Joseph Rudyard Kipling (1865–1936) var en britisk forfatter og nobelprisvinner i litteratur som skrev romaner, noveller, dikt og barnebøker. Ofte skildret han britiske soldater og borgere i India i det britiske imperiets tid. Blant hans best kjente verk er Jungelboken og diktene If— og The White Man's Burden.

Han var født i Bombay (dagens Mumbai) i britiske India og ble tatt med til England av sine foreldre da han var fem år.Pinney, Thomas (September 2004): «Kipling, (Joseph) Rudyard (1865–1936)» i: Oxford Dictionary of National Biography. Oxford University Press. Kipling er best husket for sine prosaromaner, blant annet Jungelboken, en samling med fortellinger som også omfattet «Rikki-Tikki-Tavi», Just So Stories (1902), Kim (1901), foruten mange korte fortellinger som The Man Who Would Be King (1888);«The Man who would be King»  Notes on the text] og dessuten sine dikt, inkludert «Mandalay» (1890), «Gunga Din» (1890), «The White Man's Burden» (1899) og «If—» (1910). Han er vurdert som en betydelig «nyskapende i novellekunsten»;Rutherford, Andrew (1987): Generelt forord til utgavene av Rudyard Kipling i Puck of Pook's Hill and Rewards and Fairies, av Rudyard Kipling. Oxford University Press. ISBN 0-19-282575-5 hans barnebøker er varige klassikere i barne- og ungdomslitteraturen; og hans beste verker er sagt å fremme «en mangesidig og lysende fortellergave». Rutherford, Andrew (1987): Introduksjons til Oxford World's Classics utgave av Plain Tales from the Hills, av Rudyard Kipling. Oxford University Press. ISBN 0-19-281652-7James Joyce betraktet Leo Tolstoj, Kipling og italienske Gabriele D'Annunzio som «de tre forfattere på 1800-tallet som hadde største naturlige talenter», men at «han ikke oppfylte sitt løfte.» Han merket seg også at de tre forfatterne alle «hadde delvis fanatiske ideer om religion eller om patriotisme.» Diary of David Fleischman, 21. juli 1938, sitert i biografien James Joyce av Richard Ellmann, s. 661, Oxford University Press (1983) ISBN 0-19-281465-6

Kipling var en av de mest populære forfatterne i England, både i prosa og i poesi, på slutten av 1800-tallet og begynnelsen på 1900-tallet. Henry James uttalte at «Kipling synes for meg personlig som det mest komplette geni (i motsetning til ren intelligens) som jeg noen gang har kjent.» I 1907 ble han belønnet med Nobelprisen i litteratur, noe som gjorde ham til den første engelskspråklige forfatter som mottok prisen, og per 2006 den yngste mottakeren. Blant andre æresbevisninger ble han fremmet som britisk poet laureate (nasjonalpoet) og ved flere ganger utlyst til ordener og adelskap, noe han hver gang avslo.Birkenhead, Lord (1978): Rudyard Kipling, Appendix B, “Honours and Awards”. Weidenfeld & Nicolson, London; Random House Inc., New York

Britisk etterreting rekrutterte Kipling under første verdenskrig for å bidra til propagandaen. Kipling omskrev brev fra indiske soldater ved fronten i Frankrike for å fjerne pro-indiske eller opprørske betraktninger. Noen av brevene ble blant annet publisert i det amerikanske magasinet The Saturday Evening Post.

 Liv og virke 

 Familie 
Kipling ble født i Bombay i India. Hans far, John Lockwood Kipling, var lærer ved kunstskolen Jeejeebhoy School of Art. Han og moren, Alice MacDonald, skal visstnok ha møttes ved Rudyard Lake i Staffordshire (England), derav det litt spesielle mellomnavnet. Hans tante på morssiden var gift med maleren Edward Burne-Jones, og unge Kipling og hans søster tilbrakte mye tid hos dem i England fra de var seks til tolv år. Foreldrene forble i India. Kipling var også fetter av den britiske statsministeren Stanley Baldwin som satt i tre perioder i mellomkrigstiden.

Kipling giftet seg i 1892 med Carrie Balestier, datter av hans amerikanske venn og kollega Wolcott Balestier. Paret bosatte seg i USA og fikk tre barn, og bosatte seg etter hvert i Sussex i England. Den eldste datteren døde seks år gammel av lungebetennelse i 1899, og sønnen døde under slaget ved Loos i 1914.  Kipling døde i 1936 og etterlot seg en enke og en datter.

 Forfatterskap 
Kipling skrev for en stor del bøker for barn og unge. Bøkene øvde atskillig innflytelse: Speiderbevegelsen hadde nytte av Kim (førsteutgave 1901) og Jungelboka, hvis verden lå til grunn for de yngste speiderne, «ulvungene». If— ble grunnlov for de eldre roverspeiderne. Diktet If—  finnes i norsk språkdrakt, gjendiktet av Andre Bjerke som Hvis.4umi.com: Hvis, If— på norsk

Hans opplevelser på britisk kostskole ble til ungdomsromanen Stalky & Co, utgitt på dansk under tittelen Stilk & Co. I Norge kom boken ut i 1929, under tittelen Kork & Co. i Barbra Rings oversettelse. Modellen for hovedpersonen var den senere generalen Lionel Dunsterville. Den norske utgaven fra 1929 inneholder et forord skrevet av Dunsterville spesielt for den norske utgaven, datert «London, juni 1929».

Den norske litteraturkritikeren og forlagskonsulenten Eugenia Kielland holdt et radiokåseri om Kim som hun ga ut i bokform i 1950, i samlingen Evige venner. Klassisk litteratur i et nøtteskall. Hun innledet kåseriet med følgende introduksjon av Kipling:«Overmåte populær i tiden på begge sider av århundreskiftet var forfatteren Rudyard Kipling, født i India av engelske foreldre, men oppdratt på kostskoler i England – det er derfra vi har den fornøyelige gutteboken Stalky & Co., som allverden kjenner.»Kipling regnes for banebrytende i måten å bygge opp noveller på, og novellen Skipet som fant seg selv er et godt eksempel på hvordan han flettet gode historier sammen med moralske poenger.

Utover i 1900-tallet ble han beskyldt for å være talsmann for britisk imperialisme. Særlig diktet The White Man's Burden har blitt oppfattet som et symbol på europeisk rasisme og aspirasjoner om å dominere den tredje verden. Det har også blitt hevdet at hans verk preges av militarisme og fordommer, og han har på 1900-tallet vært en omstridt person i litteraturen, samtidig som han har vært anerkjent som en god skildrer av sin samtid og en god historieforteller, og hans fortellinger for barn regnes som store klassikere.
 Bibliografi (utvalg) 

 Referanser 

 Eksterne lenker 




  The Kipling Society hjemmeside 
  Kipling ebøker
  Jungelboken: En modifisert versjon med leseren i hovedrollen. 
  Kiplings mest kjente dikt; If 

Kategori:Engelske forfattere
Kategori:Engelske lyrikere
Kategori:Britiske novellister
Kategori:Britiske nobelprisvinnere
Kategori:Nobelprisvinnere (litteratur)
Kategori:Engelskspråklige forfattere
Kategori:Personer fra Mumbai